THAI เพิ่มบิน 22 เส้นทาง “เอเชีย-ยุโรป-ออสเตรเลีย” รับดีมานด์ขนส่งทะลัก
THAI ขยาย 22 เส้นทางครอบคลุมทวีปเอเชีย ยุโรป และออสเตรเลีย รองรับปริมาณความต้องการ “ขนส่งสินค้า” ที่เพิ่มมากขึ้น และพร้อมปฏิบัติการบินในทุกเที่ยวบินตามมาตรฐานความปลอดภัยด้านสุขอนามัย มาตรการโควิด-19 อย่างเข้มงวด
13 ก.ค. 2564

นายนนท์ กลินทะ ประธานเจ้าหน้าที่สายการ บริษัท การบินไทย จำกัด (มหาชน) หรือ THAI เปิดเผยว่า ฝ่ายการพาณิชย์สินค้าและไปรษณียภัณฑ์ ร่วมกับฝ่ายบริการคลังสินค้าและไปรษณียภัณฑ์ เปิดให้บริการขนส่งสินค้าทางอากาศร่วมกับการขนส่งผู้โดยสาร 22 เส้นทาง สู่ทวีปเอเชีย ยุโรป และออสเตรเลีย เพื่อให้สอดคล้องกับตารางการบินในเดือน กรกฎาคม-กันยายน 2564 และเพื่อรองรับปริมาณความต้องการขนส่งสินค้าที่เพิ่มมากขึ้น ตั้งแต่บัดนี้ ดังนี้
ทั้งนี้ คาร์โก้การบินไทยได้ให้บริการขนส่งสินค้าทางอากาศ ทั้งการนำเข้าและส่งออกสินค้าภาคเกษตรกรรมและอุตสาหกรรมอย่างต่อเนื่อง อาทิ ผัก ผลไม้ อาหารแช่แข็ง อุปกรณ์อิเล็กทรอนิกส์ อะไหล่รถยนต์ ผลิตภัณฑ์ยาและวัคซีน โดยคำนึงถึงความปลอดภัยและประสิทธิภาพการขนส่งเป็นหลัก
โดยการบินไทยยังคงให้บริการขนส่งสินค้าทางอากาศอย่างต่อเนื่อง ตลอดระยะเวลาที่การบินไทยไม่สามารถทำการบินได้ตามปกติ ซึ่งระหว่างเดือน เมษายน 2563-มิถุนายน 2564 คาร์โก้การบินไทยได้ให้บริการขนส่งสินค้าทางอากาศ จำนวนกว่า 3,500 เที่ยวบิน
นอกจากนี้ ยังมีบริการเที่ยวบินขนส่งสินค้าเช่าเหมาลำ (Charter flight) อย่างเต็มรูปแบบและครบวงจร ที่ลูกค้าสามารถกำหนดเส้นทางตามจุดบินของการบินไทย เลือกเวลาการขนส่งสินค้าตามตารางบิน กำหนดแบบเครื่องบินได้ตามขนาดบรรทุก รวมทั้ง ยังมีบริการพื้นที่คลังสินค้าจากการบินไทย
อนึ่ง การบินไทย ยังคงให้บริการปกติตามตารางบินระหว่างเดือน กรกฎาคม-กันยายน 2564 โดยพร้อมปฏิบัติการบินในทุกเที่ยวบินตามมาตรฐานความปลอดภัยด้านสุขอนามัย รวมทั้งปฏิบัติตามมาตรการการแพร่ระบาดของไวรัสโควิด-19 ของกระทรวงสาธารณสุข ศูนย์บริหารสถานการณ์โควิด-19 (ศบค.) สำนักงานการบินพลเรือนแห่งประเทศไทย (กพท.) อย่างเคร่งครัด